rejauldu/bengali-wikipedia huggingface dataset:
thumb|জুলি হেইডেনের পেন্সিল স্কেচ, হারপার'স উইকলি, ১৮৭৪  জুলি হেইডেন (জন্ম: আনুমানিক ১৮৫৭ - মৃত্যু: ২১ আগস্ট, ১৮৭৪) (কখনও কখনও জুলিয়া হেইডেন নামে পরিচিত), একজন আমেরিকান সতের বছর বয়সী কৃষ্ণাঙ্গ বিদ্যালয় শিক্ষিকা ছিলেন, যিনি টেনেসির কৃষ্ণাঙ্গ শিশুদের জন্য একটি স্কুলে শিক্ষকতা শুরু করার কয়েক দিনের মধ্যে শ্বেতাঙ্গ বর্ণবাদী সংগঠন হোয়াইট ম্যানস লীগের সদস্যদের দ্বারা খুন হন।   প্রাথমিক জীবন এবং শিক্ষা  জুলি হেইডেন টেনেসির মৌরি কাউন্টির স্প্রিং হিলে বড় হয়েছেন। তিনি ন্যাশভিলের সেন্ট্রাল টেনেসি কলেজে পড়েন,  যা ছিল কৃষ্ণাঙ্গ শিক্ষার্থিদের জন্য স্থাপিত পাঠদানের জন্য শিক্ষক প্রশিক্ষণের একটি কলেজ।   হত্যা  জুলি হেইডেন কৃষ্ণাঙ্গ শিশুদের শিক্ষাদানের দায়ে শ্বেতাঙ্গ বর্ণবাদীদের হাতে খুন হয়েছিল। ন্যাশভিল থেকে টেনেসির ট্রাউসডেল কাউন্টির হার্টসভিলে "কৃষ্ণাঙ্গদের শিক্ষিত করার জন্য" গমন করেছিলেন। সেই সময়ে কৃষ্ণাঙ্গদের পড়তে শেখানোকে "শ্বেতাঙ্গ নিয়ন্ত্রণকে চ্যালেঞ্জ করা হিসাবে" ব্যাখ্যা করা হয়েছিল"। হত্যার সময়, জুলি হেইডেন এমেরি লো এবং তার স্ত্রী পিঙ্ক-এর সাথে একজন বোর্ডার হিসাবে অবস্থান করছিলেন। হার্টসভিলায় তার আগমনের তিন দিন পর, ২১ আগস্ট মাঝরাতে ২:০০ টায়, লোয়ের বাড়িতে হোয়াইট ম্যানস লীগের সদস্যরা আক্রমণ করে, তার সাথে সাক্ষাৎ করতে চায় জানিয়ে ঘরের বাইরে আসতে বলে, বাড়ির ভিতর তাড়া করে এবং গুলি করে হত্যা করে। আমেরিকার তৎকালীন রাজনৈতিক সাময়িকপত্র হারপার'স উইকলির মতে, "তার হত্যাকারীরা পালিয়ে গেছে, অথবা জুলিয়া হেডেনের মৃত্যুর প্রতিশোধ নেওয়ার সম্ভাবনা নেই, যদি না জাতি হোয়াইট ম্যানস লিগ নির্মূলের উপর জোর না দেয়।"   প্রতিক্রিয়া ও বিচার  ১৮৭৪ সালের আগস্টে, রিপাবলিকান ব্যানার জুলি হেইডেন হত্যা সংক্রান্ত একটি প্রতিবেদনে উল্লেখ করে যে  জননির্দেশনা তত্ত্বাবধায়ক, কর্নেল জন ফ্লেমিং, ট্রাউসডেল কাউন্টির তত্ত্বাবধায়ক রবার্ট এস স্মিথকে হত্যার বিষয়ে একটি প্রতিবেদন দিতে অনুরোধ করেছিলেন। একই বছর সেপ্টেম্বরে, জুলি হেইডেনের পরিবারের মূল আবাস স্প্রিং হিলের কৃষ্ণাঙ্গ নাগরিকরা, টেনেসির গভর্নর জন সি ব্রাউনকে হত্যাকারীদের খুঁজে বের করতে এবং গ্রেপ্তারের জন্য আবেদন করেছিল। টেনেসির প্রশাসক প্রত্যেক খুনীকে ধরার জন্য মাথাপিছু ৫০০ ডলার পুরস্কার ঘোষণা দিয়েছিলেন।  জুলি হেইডেন হত্যা মামলায় প্যাট লায়ন্স এবং জে বোয়েন সন্ডার্সের বিরুদ্ধে অভিযোগ দায়ের করা হয়েছিল। বিচার চলাকালীন, সন্ডার্স স্বীকার করেছিল যে তিনি দুইজন কৃষ্ণাঙ্গ মানুষকে হত্যা করেছিলেন। ১ সালের অক্টোবরে আসামিরা ৩৫০০ ডলারের জামিনে মুক্তি পায়।   কিংবদন্তি  অ্যালান ফ্রাইডল্যান্ডার এবং রিচার্ড অ্যালেন গারবারের তাদের ওয়েলকামিং রুইনঃ দ্য সিভিল রাইটস এক্ট অব ১৮৭৫ গ্রন্থে  জুলি হেইডেন সম্পর্কে আমেরিকার "দক্ষিণাঞ্চলীয় সহিংসতার 'পোস্টার চাইল্ড' হয়েছিলেন" মর্মে মন্তব্য করেছেন।   তথ্যসূত্র   বিষয়শ্রেণী:১৮৫০-এর দশকে জন্ম বিষয়শ্রেণী:১৮৭৪-এ মৃত্যু বিষয়শ্রেণী:জন্মের সাল অনিশ্চিত বিষয়শ্রেণী:আফ্রিকান-আমেরিকান বিদ্যালয় শিক্ষক বিষয়শ্রেণী:টেনেসির বিদ্যালয় শিক্ষক বিষয়শ্রেণী:গুপ্তহত্যার শিকার শিক্ষাবিদ বিষয়শ্রেণী:খুনের শিকার নারী
নতুন দিল্লীতে অবস্থিত পাকিস্তানের হাই কমিশন বলতে ভারতে অবস্থিত পাকিস্তানের কূটনৈতিক মিশনকে বোঝায়। ভারতে নিযুক্ত পাকিস্তানের বর্তমান হাই কমিশনার হচ্ছেন সোহেইল মাহমুদ।   অবস্থান  এই হাই কমিশনটি নং- ২/৫০-জি, শান্তিপথ, চাণক্যপুরী, নতুন দিল্লীতে অবস্থিত।   ইতিহাস  এই ভবনটিতে মিনার এবং একটি নীল গম্বুজ সহ স্বতন্ত্র ইসলামি বৈশিষ্ট্য পরিলক্ষিত হয়। ২০১৩ সালের আগস্ট মাসে, হাই কমিশনটিতে বিক্ষোভরত জনতা আক্রমণ চালায়। বর্তমানে মিশনটিতে ৯৮ জন কর্মকর্তা নিয়োজিত আছেন।   আরো দেখুন    পাকিস্তানের কূটনৈতিক মিশনের তালিকা  ভারতে অবস্থিত কূটনৈতিক মিশনের তালিকা  তথ্যসূত্র   বহিঃসংযোগ অফিসিয়াল ওয়েবসাইট  বিষয়শ্রেণী:ভারতে অবস্থিত কূটনৈতিক মিশন বিষয়শ্রেণী:পাকিস্তানের কূটনৈতিক মিশন বিষয়শ্রেণী:২০১৩-এ ভারত বিষয়শ্রেণী:ভারত ও কমনওয়েলথ অব নেশনস বিষয়শ্রেণী:ভারতে কূটনৈতিক মিশনে হামলা বিষয়শ্রেণী:ভারত–পাকিস্তান সম্পর্ক
তালসেরি রন্ধনশৈলী উত্তর কেরালার তালসেরি শহরের স্বতন্ত্র রন্ধনশৈলীকে বোঝায়, যা সামুদ্রিক বাণিজ্যস্থল হিসাবে দীর্ঘ ইতিহাসের ফলে আরব, পারস্য, ভারতীয় ও ইউরোপীয় রান্নার শৈলীতে মিশে গেছে।  তালসেরি এর তেলিচেরি বিরিয়ানি-এর জন্য পরিচিত (স্থানীয় উপভাষায় বিরি-ইয়া-নি)।Thalassery biriyani  অন্যান্য বিরিয়ানি খাবারের বিপরীতে তালসেরি বিরিয়ানি সাধারণ বাসমতি চালের পরিবর্তে কাইমা/জিরাকাসালা নামে একটি ভারতীয় সুগন্ধি চাল ব্যবহার করে তৈরি করা হয়।Top Kerala Food  আরবীয় এবং মুঘল সংস্কৃতির প্রভাব স্পষ্ট, বিশেষ করে মুসলিম সম্প্রদায়ের খাবারে যদিও সেগুলোও সাধারণভাবে জনপ্রিয় হয়ে উঠেছে।  কেরালার আধুনিক ইতিহাসে এর বেকারি শিল্পের অগ্রদূত হিসাবে তালসেরি একটি বিশেষ স্থান দখল করে আছে, যেহেতু ১৮৮০ সালে মাম্বালি বাপু প্রথম বেকারি শুরু করেছিলেন ও ১৮৮৩ সালে পশ্চিমা শৈলীর কেক চালু হয়েছিল।  মালাবার রন্ধনশৈলী thumb|upright|তালসেরি বিরিয়ানি প্রস্তুত thumb|upright|আলেসা (അലീസ), রমজানে একটি মিষ্টি জাতীয় খাবার যা আরবীয় ও মালাবার রন্ধনশৈলীকে একত্রিত করে; অতীতে মালাবারের লোকেরা এমনকি করাচিতেও এই খাবারের প্রচলন করেছিল, যা এখনও  পাকিস্তানে বিদ্যমান  কেরালায় মোটামুটিভাবে দুটি শ্রেণির আমিষ খাবার রয়েছে: মালাবার রন্ধনশৈলী, যা উত্তর কেরালার এবং  সিরীয়-খ্রিস্টান খাবার যা দক্ষিণের (ত্রাভাঙ্কোর ও কোচি অঞ্চল)।  দুটি স্পষ্টভাবে আলাদা: প্রথমটিতে মুঘলাই-আরব, পর্তুগিজ, ব্রিটিশ, ডাচ ও ফরাসি প্রভাব রয়েছে এবং পরেরটিতে নারকেল সমৃদ্ধ কেরালার ঐতিহ্যবাহী খাবারের মিশ্রণ রয়েছে, পাশাপাশি সিরীয়, ইহুদি, ডাচ, পর্তুগিজ ও ব্রিটিশ বংশোদ্ভূত বিভিন্ন প্রস্তুতপ্রণালী  রয়েছে।  তালসেরি বিরিয়ানি সহ মালাবার রন্ধনশৈলীর বেশিরভাগ খাবার ঘি-তে ভাজার সাথে জড়িত।  মিষ্টি ও মশলাদারে বৈচিত্র রয়েছে এবং সেসব প্রধানত আমিষভোজী। কিছু সাধারণ উদাহরণের মধ্যে রয়েছে আরি পাথিরি, চাট্টি পাথিরি, কয়েন পোরোটাস, কল্লুম্মকায়া (ঝিনুক) ফ্রাই, আরিকাদুক্কা (ভাজা ভাজা ঝিনুক) ও মুরগি, মাটন, চিংড়ি, মাছ এবং ডিমের সাথে বিরিয়ানি, সেইসাথে আলেসা ও কদালাপ্পারিপ্পু আদা এর মতো মিষ্টি। মিষ্টিগুলি বেশিরভাগই বিকেলে বা সন্ধ্যায় খাওয়ার জন্য স্ন্যাকস হিসাবে ব্যবহৃত হয়। ইসলামি প্রভাবের কারণে এই অঞ্চলে বিরিয়ানির প্রচলন হয় ও প্রস্তুতপ্রণালীটি ধীরে ধীরে তালসেরি বিরিয়ানিতে পরিণত হয়। বিরিয়ানিকে ঐতিহ্যগতভাবে শুধুমাত্র মাঝে মাঝে পরিবেশন হতে দেখা যায় তবে প্রধান খাবার হিসেবে নয়।   তালসেরি ফালুদা  থাম্ব|পারস্য ফালুদেহ তালসেরি ফালুদা হল পারস্য মিষ্টান্নের একটি আঞ্চলিক প্রকরণ। এটি ফলের সালাদ, শুকনো ফল যেমন ব্ল্যাককারেন্ট, পেস্তা, কাজু, বাদাম (বাদাম ), গোলাপ দুধ ও ভ্যানিলা আইসক্রিমের একটি মন্থিত পানীয় মিশ্রণ।  তথ্যসূত্র   বিষয়শ্রেণী:ভারতীয় চালের পদ বিষয়শ্রেণী:দক্ষিণ ভারতীয় রন্ধনশৈলী বিষয়শ্রেণী:কেরল রন্ধনশৈলী বিষয়শ্রেণী:ভারতীয় মুরগির পদ বিষয়শ্রেণী:দক্ষিণ এশীয় রন্ধনশৈলী
নাদিন আশরাফ (; জন্ম ১২ মার্চ ১৯৯৮) একজন মিশরীয় নারীবাদী কর্মী। তার সামাজিক যোগাযোগ মাধ্যমের ব্যবহার মিশরের মধ্যে #MeToo আন্দোলনকে প্ররোচিত করেছিল। ২০২০ সালে তিনি বিবিসির বর্ষসেরা ১০০ জন নারীর একজন হিসেবে তালিকাভুক্ত হন।   জীবনী  নাদিন আশরাফ ১৯৯৮ সালে মিশরের রাজধানী কায়রোতে জন্মগ্রহণ করেন। তার বাবা একজন সফটওয়্যার ডেভেলপার এবং মা একজন পুষ্টিবিদ। ২০২০ সাল পর্যন্ত তিনি কায়রোর মার্কিন বিশ্ববিদ্যালয়ে দর্শন ও রাষ্ট্রবিজ্ঞান নিয়ে পড়াশোনা করছিলেন। ১ জুলাই ২০২০ এর রাতে আশরাফ "অ্যাসল্ট পুলিশ" নামে একটি ইনস্টাগ্রাম অ্যাকাউন্ট পৃষ্ঠা তৈরি করেন। এটি ছিল মিশরীয় নারীদের #MeToo আন্দোলনে সমর্থন দেওয়া জন্য প্রতিষ্ঠিত প্রথম পাবলিক প্ল্যাটফর্ম। ২০১৩ সালের এক জরিপে অংশ নেওয়া ৯৯% মিশরীয় নারী বলেছেন যে, তারা কোনো না কোনো সময়ে যৌন নির্যাতনের শিকার হয়েছেন।  নাদিন আশরাফ প্রাথমিকভাবে যেসব নারী যৌন নির্যাতন ও ধর্ষণের শিকার হয়েছেন তাদের অভিজ্ঞতা প্রকাশের জন্য একটি প্ল্যাটফর্ম সরবরাহ করার জন্য "অ্যাসল্ট পুলিশ" ইনস্টাগ্রাম অ্যাকাউন্টটি তৈরি করেন। এই অ্যাকাউন্টটি হয়রানকারী এবং কথিত ধর্ষক, আহমেদ বাসাম জাকির মামলা উন্মোচনে গুরুত্বপূর্ণ ভূমিকা পালন করে, যাকে ডিসেম্বর ২০২০ সালে অনলাইনে যৌন হয়রানির অভিযোগে তিন বছরের কারাদণ্ড দেওয়া হয়েছিল। এই হাই প্রোফাইল মামলার কারণে মিশরের জনসাধারণ এবং বিশিষ্ট ব্যক্তিত্ এবং গুরুত্বপূর্ণ প্রতিষ্ঠান, যেমন কায়রোর আল-আলজার মসজিদ, ধর্ষণ এবং যৌন সহিংসতার বিরুদ্ধে কথা বলে। "অ্যাসল্ট পুলিশ" অ্যাকাউন্টের বিষয়বস্তু নারীকে লক্ষ্য করে শিষ বাজানো থেকে শুরু করে যৌন সহিংসতা সম্পর্কে সাধারণ উদ্বেগ প্রকাশ করার পাশাপাশি মহিলাদের শিক্ষিত এবং সম্পদ সরবরাহের জন্য প্রসারিত হয়েছে। এটি অন্যান্য আন্দোলনকে উৎসাহিত করেছে এবং অন্যান্য নারীদের যৌন হয়রানির বিরুদ্ধে কথা বলতে উৎসাহিত করেছে। এর উদাহরণ হচ্ছে মিশরের উচ্চতর চলচ্চিত্র ইনস্টিটিউটের শিক্ষার্থী।  ২০২০-এর শেষের দিকে, আশরাফ ইনস্টাগ্রাম অ্যাকাউন্টকে একটি পূর্ণ-কালীন সংস্থায় রূপান্তরিত করার পরিকল্পনা করেছিলেন যা যৌন নির্যাতনের শিকার হওয়া ব্যক্তিদের বিভিন্ন উপায়ে সহায়তা করতে পারে। এর মধ্যে রয়েছে তাদের পেশাদারদের সাথে যোগাযোগ করতে সহায়তা করা থেকে শুরু করে তাদের আইনি সহায়তা এবং থেরাপি প্রদান করা।   পুরস্কার  ২০২০ সালে আশরাফ বিবিসির বর্ষসেরা ১০০ জন নারীর একজন হিসেবে তালিকাভুক্ত হন। গুচির পৃষ্ঠপোষকতায় ইক্যুয়ালিটি নাও ভার্চুয়াল গালায় তাকে চেঞ্জমেকার পুরস্কারও প্রদান করা হয়।   তথ্যসূত্র   বিষয়শ্রেণী:বিবিসি ১০০ নারী বিষয়শ্রেণী:১৯৯৮-এ জন্ম বিষয়শ্রেণী:মিশরীয় নারীবাদী বিষয়শ্রেণী:জীবিত ব্যক্তি বিষয়শ্রেণী:মিশরীয় নারী অধিকার কর্মী
ম্যাকলরেন ৬৫০এস হল গাড়ি নির্মাতা প্রতিষ্ঠান ম্যাকলরেন কর্তৃক নির্মিত একটি প্রতিযোগিতার গাড়ি। নতুন মডেল হিসাবে ফেব্রুয়ারি ২০১৪ সালে বাজারে অবমুক্ত করার ঘোষণা করা হয়। পূর্বের মডেল এমপি ফোর-১২সি এর অনুকরণে ও ২৫% নতুন অংশের সংযোজনে আনুষ্ঠানিকভাবে ২০১৪ জেনেভা মোটর শোয়ে উন্মোচন করা হয় গাড়িটি।  ৬৫০এস মডেলটির কার্বন-ফাইবার পলিমার চ্যাসিস পূর্বের এমপি ফোর-১২সি এর মত । এবং দুটির ইঞ্জিন একই কিন্তু নতুন সংস্করণে কিছু পরিবর্তন আনা হয়েছে। দৈত্ব ক্লাচের মাধ্যমে ইঞ্জিনে উৎপন্ন শক্তি সাত গিয়ারবিশিষ্ট চালিকা ব্যবহার করে তৎক্ষণাৎ চাকায় স্থানান্তরিত হয়।  ৬৫০এস মডেলের গারিটি ঘণ্টায় ৩৩৩ কিমি বেগে ছুটতে পারে । এটি ৩.০ সেকেন্ডে প্রতি ঘণ্টায় ১০০ কিমি এবং ৮.৪ সেকেন্ডে প্রতি ঘণ্টায় ২০০ কিমি বেগে ছুটতে পারে।   রূপভেদ  প্রথম ঘোষণা করা হয় ২০১৩ সালে মার্চে, ৬৫০এস স্পাইডার হচ্ছে ৬৫০এস এর আধুনিক সংস্করণ । ইহার ওজন ৪০ কিলোগ্রাম কুপ এর চেয়ে বেশি । কিন্তু এটিতে প্রায় অভিন্ন কর্মক্ষমতা উপলব্ধ করা যায় । এটা ০ থেকে ৩ সেকেন্ডের মধ্যে ঘণ্টায় ৬০ মাইল বেগে ছুটতে পারে এবং এর সর্বোচ্চ গতি ঘণ্টায় ২০৪ মাইল । ম্যাকলরেন ১২সি স্পাইডার এর তুলনায় ইহাতে ২৫% নতুন যন্ত্রাংশ সংযোজন করা হয়েছে ।   ৬৫০এস স্পাইডার (২০১৪)  right|thumb|ম্যাকলরেন ৬৫০এস স্পাইডার   তথ্যসূত্র   বিষয়শ্রেণী:ক্রীড়া গাড়ি বিষয়শ্রেণী:২০১৪-এ প্রবর্তিত গাড়ি
৬নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ৬নং ওয়ার্ডের প্রশাসনিক কার্যক্রম পরশুরাম থানার আওতাধীন এবং এটি জাতীয় সংসদের ১৯নং নির্বাচনী এলাকা রংপুর-১ এর অংশ।   আরও দেখুন   পরশুরাম থানা, রংপুর  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
ফজলুল হক মুসলিম হল ঢাকা বিশ্ববিদ্যালয়ের অন্যতম প্রাচীন আবাসিক হল।   ইতিহাস  ফজলুল হক মুসলিম হল ১৯৪০ সালে প্রতিষ্ঠিত হয় এবং অবিভক্ত বাংলার প্রাক্তন প্রধানমন্ত্রী একে ফজলুল হকের নামে এর নামকরণ করা হয়। ফজলুল হক ঢাকা বিশ্ববিদ্যালয় প্রতিষ্ঠায় প্রধান ভূমিকা পালন করেছিলেন। ১৬ জুন ১৯৭২ সালে, ঢাকা বিশ্ববিদ্যালয়ের সিন্ডিকেট হলের নাম থেকে "মুসলিম" শব্দটি সরিয়ে দেয়। এ সিদ্ধান্তকে আদালতে চ্যালেঞ্জ জানিয়েছিলেন অ্যাডভোকেট শামসুল আলম। ২০০৪ সালের ১ মার্চ, বাংলাদেশ হাই কোর্ট বিশ্ববিদ্যালয় কর্তৃপক্ষকে হলের নামে "মুসলিম" অন্তর্ভুক্ত করে মূল নামটি পুনঃস্থাপনের নির্দেশ দেয়।  ভাষাবিদ ডাঃ মুহম্মদ শহীদুল্লাহ হলের প্রথম প্রাধ্যক্ষ ছিলেন। প্রফেসর ড. শাহ মোঃ মাসুম হলের বর্তমান প্রাধ্যক্ষ ।   সু্যোগ - সুবিধা  হলটি দুটি আবাসিক ভবন নিয়ে গঠিত:  তিন তলা মূল ভবন   পাঁচতলা দক্ষিণ ভবন  হলটিতে বিভিন্ন বিষয়ের বই নিয়ে একটি পাঠাগার রয়েছে। গ্রন্থাগারটি অনাবাসিকসহ আবাসিক শিক্ষার্থীদের জন্য প্রতি কার্যদিবসে উন্মুক্ত থাকে। বিশ্ববিদ্যালয়ের তহবিল থেকে প্রতি শিক্ষাবর্ষে নতুন বই কেনা হয়।  প্রতি বছর বার্ষিক খেলাধুলার আয়োজন করা হয়।   হল সংগঠন  ১৪ই ডিসেম্বর বুদ্ধিজীবী দিবসে একমাত্র এই হলেই রাত ১২ ঘটিকায় পুরো হল জুড়ে মোমবাতি প্রজ্জ্বলন করে বুদ্ধিজীবীদের স্মরণ করা হয়।  ফজলুল হক মুসলিম হলে বিতর্ক সংগঠন এফ. এইচ হল ডিবেটিং ক্লাব বার্ষিক জাতীয় বিজ্ঞান বিতর্ক উৎসব আয়োজন করে।  "একের রক্ত অন্যের জীবন,রক্তই হোক আত্নার বাঁধন"- এই স্লোগান কে লালন করে স্বেচ্ছায় রক্তদাতাদের সংগঠন 'বাঁধন' এর ইউনিট রয়েছে এই হলে। 'ফজলুল হক মুসলিম হল বাঁধন ইউনিট' কে বাঁধন সংগঠটির আতুরনিবাস বলা হয়।   রাজনৈতিক সংগঠন  বাংলাদেশ ছাত্রলীগের প্রতিষ্ঠাকালীন হল হিসাবে সারা দেশে এই হলের সুনাম রয়েছে। তবে বিভিন্ন সময় হলে ছাত্রলীগের নেতাকর্মীরা ছাত্র নির্যাতনের ঘটনা ঘটিয়েছে। এছাড়া তাদের নামে চাঁদাবাজি এবং সিট দখল কেন্দ্রিক মারামারি ও সংঘর্ষ ঘটনাও রয়েছে।   চিত্রশালা    তথ্যসূত্র    বহিঃসংযোগ   ফজলুল হক মুসলিম হলের প্রাক্তন ছাত্র সমিতি   ঢাকা বিশ্ববিদ্যালয়ের অফিসিয়াল ওয়েবসাইট  বিষয়শ্রেণী:আবুল কাশেম ফজলুল হকের স্মারক বিষয়শ্রেণী:ঢাকা বিশ্ববিদ্যালয়ের আবাসিক হল বিষয়শ্রেণী:ঢাকার ভবন ও স্থাপনা বিষয়শ্রেণী:১৯৪০-এ ভারতে প্রতিষ্ঠিত
দ্য জুনিপার হাউস হলো যুক্তরাষ্ট্রের ওরেগন অঙ্গরাজ্যের পোর্টল্যান্ডে অবস্থিত একটি ঐতিহাসিক ভবন। পোর্টল্যান্ডের দক্ষিণ-পূর্ব দিকের বাকম্যান এলাকায় অবস্থিত এই স্থাপনাটি ২০২৫ সালে ন্যাশনাল রেজিস্টার অফ হিস্টোরিক প্লেসেস-এর তালিকাভুক্ত হয়।   বর্ণনা  জুনিপার হাউস একটি আড়াই তলাবিশিষ্ট ৩,০০০ বর্গফুট আয়তনের আমেরিকান ক্রাফটম্যান শৈলীর কাঠামো। এই বাড়িতে হিপড রুফ (চার ঢালু ছাদ) সহ ডর্মাস, আলংকারিক ভি-নচ কাঠের সাইডিং এবং সামনের দিকে ক্লাসিক্যাল কলামসহ একটি প্রশস্ত প্রবেশদ্বার বারান্দা রয়েছে। বাড়ির বাইরের অংশ সাধারণত মূল স্থাপত্যশৈলীর উপাদানগুলো বজায় রেখেছে। তবে এটিকে শেষ জীবনের যত্ন কেন্দ্রে রূপান্তরের সময় অভ্যন্তরে বেশ কিছু পরিবর্তন আনা হয়েছিল, যার মধ্যে বড় কক্ষগুলোকে ভাগ করা এবং শব্দ নিরোধকের জন্য প্যানেলিং যোগ করা অন্তর্ভুক্ত।   ইতিহাস  বাড়িটি ১৯০২ সালের দিকে একটি একক পারিবারিক বাসস্থান হিসেবে নির্মিত হয়েছিল। ১৯৮৭ সালে, জন ট্রেভিটস, ডগ ফল্যান্ড এবং জ্যান ওয়েয়েনেথ বাড়িটিকে এইচআইভি/এইডস রোগীদের জন্য একটি শেষ জীবনের যত্ন কেন্দ্র হিসেবে রূপান্তরিত করেন। ১৯৮৭ সালের মে মাস থেকে ১৯৮৯ সালের সেপ্টেম্বর মাস পর্যন্ত এই কেন্দ্রটি পরিচালিত হয়েছিল এবং এই সময়ের মধ্যে প্রায় ৯০ জন ব্যক্তির যত্ন নেওয়া হয়েছিল। জুনিপার হাউসের এই উদ্যোগ ওরেগনে এইচআইভি/এইডস আক্রান্ত ব্যক্তিদের জন্য আরও বেশ কয়েকটি শেষ জীবনের যত্ন কেন্দ্র প্রতিষ্ঠায় অনুপ্রাণিত করেছিল।  কেএটিইউ অনুসারে, "এই মনোনয়নটি ছিল পোর্টল্যান্ড শহরের এলজিবিটিকিউ+ ঐতিহাসিক স্থান প্রকল্পের অংশ, যা ন্যাশনাল পার্ক সার্ভিস থেকে একটি আন্ডাররিপ্রেজেন্টেড কমিউনিটিজ গ্রান্ট, ওরেগন স্টেট হিস্টোরিক প্রিজারভেশন অফিস হেরিটেজ গ্রান্ট এবং পোর্টল্যান্ড সিটি কাউন্সিলের সাধারণ তহবিল দ্বারা অর্থায়ন করা হয়েছিল। এই স্বীকৃতি ২০২৪-২০৩৩ সালের ওরেগন প্রিজারভেশন পরিকল্পনার সাথে সামঞ্জস্যপূর্ণ, যার লক্ষ্য হলো রাজ্যের ঐতিহাসিক সম্পদগুলোকে বৈচিত্র্যময় করা এবং ঐতিহাসিকভাবে প্রান্তিক সম্প্রদায়গুলোকে তুলে ধরা।"   তথ্যসূত্র   বিষয়শ্রেণী:পোর্টল্যান্ড, ওরেগনে আমেরিকান কারিগর স্থাপত্য বিষয়শ্রেণী:বাকম্যান, পোর্টল্যান্ড, ওরেগনের ভবন এবং কাঠামো বিষয়শ্রেণী:মার্কিন যুক্তরাষ্ট্রে এইচআইভি/এইডস বিষয়শ্রেণী:পোর্টল্যান্ড, ওরেগনে এলজিবিটিকিউ সংস্কৃতি বিষয়শ্রেণী:ওরেগনের পোর্টল্যান্ডে অবস্থিত ঐতিহাসিক স্থানের জাতীয় নিবন্ধন
সাগর বীণা হল একটি পাকিস্তানি টানা তন্তু বাদ্যযন্ত্র। এটি কর্ণাটকী গোট্টুবাদ্যম (চিত্র বোণা) এবং বিচিত্র বীণার মত। এটির কোন পরদা থাকেনা এবং এটি একটি স্লাইড দিয়ে বাজানো হয়। ১৯৭০ সালে বিশিষ্ট পাকিস্তানি আইনজীবী রাজা কাজিম দ্বারা তৈরি হবার পর, এটির কাঠামো এবং শব্দ উভয়ই বিচিত্র বীণা থেকে বিকশিত হয়েছে।  বিবর্তন সাগর বীণা উত্তর ভারতীয় ধ্রুপদী সংগীত বাজানোর জন্য বিদ্যমান বিভিন্ন ধরনের তন্তু বাদ্যগুলির সঙ্গে সম্পূর্ণ নতুন সংযোজন এবং বাদ্যযন্ত্রের ক্ষেত্রে পুরোপুরি একটি নতুন আবিষ্কার। নামটি দুটি ভাগে বিভক্ত; "সাগর" হল সমুদ্রের সংস্কৃত শব্দ, "বীণা" শব্দটি তন্তু বাদ্যযন্ত্রের পরিবারকে শ্রেণিবদ্ধ করার জন্য ব্যবহৃত হয়েছিল, বা আরও সাধারণভাবে পশ্চিমী বাদ্যযন্ত্রের নামকরণের ক্ষেত্রে কর্ডোফোন হিসাবে পরিচিত। সাগর বীণার বর্তমান সংস্করণ ৪০ বছরের বিকাশ এবং পরিশোধন এর ফলাফল।  এই প্রকল্পটি পেশাদার বাদ্যযন্ত্র প্রস্তুতকারক মোহাম্মদ রিয়াজের অবদানের ফলে ব্যাপকভাবে উপকৃত হয়েছে। আজ অবধি, কাজিমের কন্যা নূর জেহরা সৃষ্টির পর থেকে সাগরের একমাত্র বাদক। সৃষ্টির পর থেকে সতেরারও বেশি সাগর বীণা তৈরি করা হয়েছে, প্রতিটি পরবর্তী সংস্করণ ভিন্ন ধরনের এবং অগ্রগতিতে আলাদা। লাহোরের সঞ্জন নগর ইনস্টিটিউট অফ ফিলোসফি অ্যান্ড আর্টস-এ সাগর বীণার বিকাশ, পড়াশোনা ও গবেষণা করা হচ্ছে। অনুষ্ঠান কোক স্টুডিওর নবম মরসুমে নূর জেহরার দুই ছেলে আলী হামজা এবং আলী নূর এর আসল ট্র্যাক চলাকালীন জেহরা সাগর বীণা বাজিয়েছিলেন   তথ্যসূত্র  বহিঃসংযোগ   Sagar Veena  at Sanjan Nagar Institute   Sagar Veena at YouTube  বিষয়শ্রেণী:পাকিস্তানি বাদ্যযন্ত্র বিষয়শ্রেণী:পাকিস্তানি উদ্ভাবন বিষয়শ্রেণী:ততযন্ত্র
ক্যান্ডি ফ্যালকন্স, পূর্বে ক্যান্ডি টাস্কার্স (২০২০), ক্যান্ডি ওয়ারিয়র্স (২০২১), এবং বি-লাভ ক্যান্ডি (২০২২) নামে পরিচিত ছিল, হল একটি শ্রীলঙ্কার ফ্র্যাঞ্চাইজি পেশাদার টুয়েন্টি২০ ক্রিকেট দল যেটি লঙ্কা প্রিমিয়ার লিগ (এলপিএল), ক্যান্ডি, শ্রীলঙ্কা শহরের প্রতিনিধিত্ব করে যেটি ২০২০ সালে প্রতিষ্ঠিত হয়েছিল। ক্রিস গেইল মার্কি বিদেশী প্লেয়ার এবং কুশল পেরেরা স্থানীয় আইকন প্লেয়ার হিসেবে সাইন আপ করেছেন।  বর্তমান দল  আন্তর্জাতিক ক্যাপধারী খেলোয়াড়দের বোল্ডে তালিকাভুক্ত করা হয়েছে.   একজন খেলোয়াড়কে বোঝায় যে সম্পূর্ণরূপে অনুপলব্ধ   একজন খেলোয়াড়কে বোঝায় যে আংশিকভাবে অনুপলব্ধ হবে  নং নাম জাতীয়তা জন্ম তারিখ ব্যাটিং ধরন বোলিং ধরন স্বাক্ষরের বছর বেতন মন্তব্য BattersShammu Ashan Right handedRight-arm off break20245,000Ashen Bandara Right handedRight-arm leg break202428,00072Andre FletcherRight handedRight-arm medium-fast2024Direct signingOverseas16Dimuth Karunaratne Right handedRight-arm medium202410,000Pavan Rathnayake Right handedRight-arm off break20245,000 Wicket-keepers56Dinesh Chandimal Right handedRight-arm off break202440,00029Mohammad HarisRight handedRight-arm off break2024Direct signingOverseas23Azam KhanRight handed–202450,000Overseas All-rounders67Salman Ali AghaRight handedRight-arm off break202410,000Overseas49 Wanindu Hasaranga Right handedRight-arm leg break2023RetainedLocal Icon Player; Captain69Angelo Mathews Right handedRight-arm medium2023 Retained Local Platinum Player21Kamindu Mendis Left handedSlow left-arm orthodox, Right-arm off break2023Retained25Ramesh Mendis Right handedRight-arm off break202410,0007Dasun Shanaka Right handedRight-arm medium202484,000Chaturanga de Silva Left handedSlow left-arm orthodox202430,000 Spin bowlers85Lakshan Sandakan Right handedLeft-arm wrist spin202420,000 Pace bowlersMohammad AliRight handedRight-arm medium-fast202410,000Overseas5Dushmantha Chameera Right handedRight-arm fast2023Retained71Chamath Gomez  Right handedRight-arm medium20245,00087Mohammad HasnainRight handedRight-arm fast202330,000OverseasKavindu Pathiratne Left handedRight-arm medium-fast20245,00065Kasun Rajitha Right handedRight-arm medium-fast202426,000  তথ্যসূত্র  বিষয়শ্রেণী:২০২০-এ শ্রীলঙ্কায় প্রতিষ্ঠিত বিষয়শ্রেণী:বছর অনুযায়ী শ্রীলঙ্কায় প্রতিষ্ঠিত বিষয়শ্রেণী:২০২০-এ প্রতিষ্ঠিত ক্রীড়া ক্লাব বিষয়শ্রেণী:ক্যান্ডি ফ্যালকন্স বিষয়শ্রেণী:লঙ্কা প্রিমিয়ার লিগের দল
বাপি হালদার একজন ভারতীয় রাজনীতিবিদ এবং মথুরাপুর লোকসভা নির্বাচনী এলাকা থেকে নির্বাচিত লোকসভা প্রার্থী। তিনি সর্বভারতীয় তৃণমূল কংগ্রেসের সদস্য।   আরো দেখুন    ১৮তম লোকসভা  সর্বভারতীয় তৃণমূল কংগ্রেস  মথুরাপুর লোকসভা কেন্দ্র   তথ্যসূত্র   বিষয়শ্রেণী:অষ্টাদশ লোকসভার সদস্য বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
থাম্ব|দাপ্তরিক প্রতিকৃতি, ২০১৮ মার্গারেট অ্যান কফি (née ব্রাউন ; জন্ম ৩১ আগস্ট ১৯৪৬) একজন ব্রিটিশ রাজনীতিবিদ যিনি ১৯৯২ থেকে ২০১৯ সাল পর্যন্ত স্টকপোর্টের সংসদ সদস্য (এমপি) ছিলেন। লেবার পার্টির প্রাক্তন সদস্য, তিনি চেঞ্জ ইউকে গঠনের জন্য দলত্যাগ করেছিলেন।  জেরেমি করবিনের নেতৃত্বের প্রতিবাদে কফি ২০১৯ সালে লেবার পার্টি থেকে পদত্যাগ করেন এবং অন্য ছয়জনের সাথে চেঞ্জ ইউকে গঠন করেন।   তথ্যসূত্র    বহিঃসংযোগ   বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:২০শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:চেঞ্জ ইউকে এর সংসদ সদস্য বিষয়শ্রেণী:স্টকপোর্টের যুক্তরাজ্যের সংসদ সদস্য বিষয়শ্রেণী:প্রধানমন্ত্রীর সংসদীয় ব্যক্তিগত সচিব বিষয়শ্রেণী:২১শ শতাব্দীর ব্রিটিশ নারী রাজনীতিবিদ
সাদিয়া আজমত (     ; জন্ম ১৯৮৭) পাকিস্তানি বংশোদ্ভূত একজন ইংরেজ স্ট্যান্ড আপ কমেডি  অভিনেতা ।   জীবনের প্রথমার্ধ  আজমতের জন্ম হয়েছিল ইংল্যান্ডের এসেক্সে ।  তিনি  ১৯ বছর বয়সে হিজাব পরিধান শুরু করেন।    পেশা  আজমত বিভিন্ন বর্ণনার কল-সেন্টারে কাজ করছিলেন।   ২০১০ সালে, আজমত স্ট্যান্ড আপ কমেডি অভিনয় শুরু করেন। তিনি একজন  পেশাদার কৌতুক অভিনেত্রী, দেবোরাহ ফ্রান্সেস-হোয়াইটের স্ট্যান্ড-আপের মাধ্যমে কীভাবে পেশা জীবন বিকাশ করা যায় সে সম্পর্কে তিনি অন্তর্দৃষ্টি দিয়েছিলেন।   আগস্ট ২০১১ সালে, তিনি তার প্রথম শো প্লিজ হোল্ড  অভিনয় করলেন ।  ২০১১ সালের ডিসেম্বরে, তিনি গ্লাসগোয়ের দেশি সেন্ট্রাল কমেডি ট্যুরে পারফর্ম করেছিলেন।   ২০১৪ সালের সেপ্টেম্বরে তিনি নাদিয়া হুসেন এবং সাকিনা লেনোয়ার দ্বারা ব্রিটিশ মুসলিম টিভি'র সিস্টার্স আওয়ারে সাক্ষাৎকার নিয়েছিলেন।   ২০১৫ সালের জুনে, তিনি ব্রিটিশ মুসলিম কৌতুক ধারাবাহিকে অংশ নিয়েছিলেন। তিনি থিংস আই হ্যাভ বিভেন ছোট চলচ্চিত্র তৈরি করেছিলেন। এই কাজটি তিনি ব্রিটিশ মুসলিম হিসাবে করেছিলেন। বিবিসির আইপ্লেয়ারে  মুসলিম কৌতুক অভিনেতাদের পাঁচটি ছোট চলচ্চিত্র প্রকাশের জন্য বিবিসি কর্তৃক কমিশন হয়েছিল।   আজমত " মুসলিম রায়", বর্ণবাদ, রমজান, ইন্টিগ্রেশন এবং হিজাব সহ মুসলিম মুদ্রণফলকগুলো অস্বীকার করেন। এইভাবে একজন মুসলিম মহিলা হিসাবে তিনি তার জীবন সকলের কাছে উপস্থাপন করেন।  আগস্ট ২০১৫ সালে, তিনি কভেন্ট্রির রিকো অ্যারেনায় উদ্বোধনী মুসলিম লাইফ স্টাইল এক্সপোতে অভিনয় করেছিলেন।  ২০১৫ সালের সেপ্টেম্বরে তিনি স্কাই নিউজের মর্নিং স্টোরিজ ধারাবাহিকে ইউটিউবে উপস্থিত হয়েছিলেন। তাকে প্রশ্ন করা হয়েছিল যে লোকজন আমাদের পছন্দসই ব্যক্তি করাএ জন্য কী করতে আগ্রহী।   ২০১৬ সালের জানুয়ারিতে আজমত দিজ উইকে হাজির হয়েছিলেন। যেখানে তিনি ডেভিড ক্যামেরনের মুসলিম মহিলাদের ইসলামিক চরমপন্থার প্রলোভন প্রতিরোধে সহায়তা করার জন্য ইংরেজি ভাষার পাঠের চাপের সমালোচনা করেছিলেন ।   আজমত এশীয় দৃষ্টিকোণ থেকে সংবাদ সরবরাহের লক্ষ্যে ইউটিউব চ্যানেল বেন্ড ইট টিভিতে নিয়মিত।    কৌতুক শৈলী  আজমতের অভিনয়টি পর্যবেক্ষণমূলক কৌতুক।   তিনি একটি বিখ্যাত গাড়ি বীমা প্রতিষ্ঠানের কল সেন্টার  অপারেটিভ হিসাবে কাজ করার অভিজ্ঞতা সম্পর্কে   তিনি একজন ব্রিটিশ এশিয়ান  মুসলিম।  তিনি লন্ডনে বেড়ে উঠেছেন এবং তিনি আরও সাধারণ ক্রস সাংস্কৃতিক বিষয় উপর চলে আসেন।   আজমতকে দ্য সানডে টাইমসে তার আই আই নট মালালার বর্তমান সংগ্রহকে "হাস্যকর এবং অন্তর্দৃষ্টিপূর্ণ" হিসাবে বর্ণনা করা হয়েছে।    পুরস্কার এবং স্বীকৃতি  ২০১১ সালে সেপ্টেম্বর মাসে  আজমত মজার মহিলাদের পুরস্কার চূড়ান্ত করার জন্য  বাছাই তালিকায় ছিলেন    তথ্যসূত্র   বিষয়শ্রেণী:ইংরেজ মুসলিম বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাকিস্তানি বংশোদ্ভূত ইংরেজ ব্যক্তি বিষয়শ্রেণী:ইংরেজ কৌতুকাভিনেত্রী